Author: janosova
Company: Úrad vlády SR

VLÁDA SLOVENSKEJ REPUBLIKY

UZNESENIE VLÁDY SLOVENSKEJ REPUBLIKY
č. 309
z 27. apríla 2005

k zhodnoteniu systému pripomienkového konania a návrhom na jeho zlepšenie

Číslo materiálu: | 7962/2005
Predkladateľ: | podpredseda vlády a minister spravodlivosti a podpredseda vlády a minister financií
Vláda
A.	schvaľuje
A.1.	zhodnotenie systému pripomienkového konania a návrhy na jeho zlepšenie s pripomienkou prijatou na rokovaní vlády;
B.	ukladá
podpredsedovi vlády a ministrovi spravodlivosti
vedúcemu Úradu vlády SR
B.1.	predložiť na rokovanie vlády návrh na zmenu Legislatívnych pravidiel vlády SR, ktorým sa s účinnosťou od 1. septembra 2005 zrealizujú zmeny schválené v 4. časti predloženého materiálu
	do 1. júna 2005
B.2.	vypracovať v spolupráci s Kanceláriou Národnej rady SR a predložiť na rokovanie vlády analýzu východísk a praktických možností vytvorenia jednotného informačného systému na sledovanie legislatívneho procesu, ktorý bude spĺňať náležitosti podľa 4. časti predloženého materiálu spolu s časovým harmonogramom a predpokladanými nákladmi na jeho vytvorenie
	do 1. októbra 2005
podpredsedovi vlády a ministrovi financií  
B.3.	v súlade s časťou 4 písm. b) bod i. predloženého materiálu predložiť na rokovanie vlády jednotnú metodiku na vypracúvanie a posudzovanie Doložky finančných, ekonomických a environmentálnych vplyvov, vplyvov na zamestnanosť a podnikateľské prostredie v časti týkajúcej sa vplyvu na verejné financie, vrátane odhadov potreby navýšenia či zníženia počtu zamestnanov, odmeňovaných z verejných financií
	do 1. októbra 2005
ministrovi životného prostredia
B.4.	v súlade s časťou 4 písm. b) bod i. predloženého materiálu predložiť na rokovanie vlády jednotnú metodiku na vypracúvanie a posudzovanie Doložky finančných, ekonomických a environmentálnych vplyvov, vplyvov na zamestnanosť a podnikateľské prostredie v časti týkajúcej sa vplyvov na životné prostredie
	do 1. októbra 2005
podpredsedovi vlády a ministrovi hospodárstva
ministrovi práce, sociálnych vecí a rodiny
vedúcemu Úradu vlády SR
B.5.	v súlade s časťou 4 písm. b) bod i. predloženého materiálu predložiť na rokovanie vlády jednotnú metodiku na vypracúvanie a posudzovanie Doložky finančných, ekonomických a environmentálnych vplyvov, vplyvov na zamestnanosť a podnikateľské prostredie v časti týkajúcej sa vplyvu na hospodárenie podnikateľskej sféry a obyvateľstva, vrátane vplyvu na podnikanie a zamestnanosť v neštátnom sektore
	do 1. októbra 2005
vedúcemu Úradu vlády SR
B.6.	predložiť na rokovanie vlády návrh na zmenu Smernice na prípravu a predkladanie materiálov na rokovanie vlády SR, ktorým sa s účinnosťou od 1. septembra 2005 zrealizujú zmeny schválené v 4. časti predloženého materiálu
	do 1. júla 2005
ministrom
predsedom ostatných ústredných orgánov štátnej správy SR
B.7.	poskytnúť úplnú súčinnosť pri plnení úlohy B.2 tohto uznesenia.
Vykonajú:	ministri
predsedovia ostatných ústredných orgánov štátnej správy SR
Na vedomie:	predseda Národnej rady SR
generálny prokurátor
guvernér Národnej banky Slovenska

Uznesenie vlády SR číslo 309/2005		strana